হ্যারি পটার অ্যান্ড দ্য ফিলোসফার্স স্টোন (চলচ্চিত্র)

হ্যারি পটার অ্যান্ড দ্য ফিলোসফারস স্টোন (যুক্তরাষ্ট্রে হ্যারি পটার অ্যান্ড দ্য সরসারার্স স্টোন নামেও পরিচিত) হলো ২০০১ সালের একটি ফ্যান্টাসি চলচ্চিত্র। ক্রিস কলম্বাস এই ছবিটি পরিচালনা করেছিলেন এবং ডেভিড হেম্যান ছিলেন প্রযোজক। এর চিত্রনাট্য লিখেছেন স্টিভ ক্লোভস, যা জে কে রাউলিং-এর ১৯৯৭ সালের একই নামের উপন্যাসের উপর ভিত্তি করে তৈরি। এটি হ্যারি পটার চলচ্চিত্র সিরিজের প্রথম কিস্তি। এই চলচ্চিত্রের মূল ভূমিকায় অভিনয় করেছেন ড্যানিয়েল র‌্যাডক্লিফ (হ্যারি পটার), রুপার্ট গ্রিন্ট (রন উইজলি) এবং এমা ওয়াটসন (হারমায়োনি গ্রেঞ্জার)। এই ছবির কাহিনী হ্যারির প্রথম বছরকে কেন্দ্র করে গড়ে উঠেছে। তখন সে হগওয়ার্টস স্কুল অফ উইচক্র্যাফ্ট অ্যান্ড উইজার্ড্রিতে ভর্তি হয় এবং আবিষ্কার করে যে সে একজন বিখ্যাত জাদুকর। সেখানেই সে তার যথাযথ জাদুর শিক্ষা শুরু করে। ওয়ার্নার ব্রাদার্স পিকচার্স ১৯৯৯ সালে বইটির চলচ্চিত্র নির্মাণের স্বত্ব কিনে নেয় প্রায় ১ মিলিয়ন পাউন্ডে ($১.৬৫ মিলিয়ন)। চিত্রায়ন শুরু হয় যুক্তরাজ্যে ২০০০ সালে। স্টিভেন স্পিলবার্গ এবং রব রেইনারের মতো পরিচালকদের ছোট তালিকা থেকে ক্রিস কলম্বাসকে চলচ্চিত্রটি পরিচালনার জন্য নির্বাচিত করা হয়। রাউলিং জোর দিয়েছিলেন যে সমস্ত অভিনয়শিল্পীরা যেন ব্রিটিশ এবং আইরিশ হন। উন্মুক্ত নির্বাচন প্রক্রিয়ার পরে ২০০০ সালের আগস্টে তিনটি প্রধান চরিত্র নির্বাচিত হয়। লিভসডেন ফিল্ম স্টুডিও এবং যুক্তরাজ্যের ঐতিহাসিক ভবনগুলিতে ২০০০ সালের সেপ্টেম্বর থেকে ২০০১ সালের মার্চ পর্যন্ত চিত্রগ্রহণ হয়। হ্যারি পটার অ্যান্ড দ্য ফিলোসফারস স্টোন যুক্তরাজ্য ও আইরল্যান্ডে দুইদিনের প্রিভিউয়ের জন্য ১০ ও ১১ নভেম্বর ২০০১-এ মুক্তি পায়। আনুষ্ঠানিকভাবে ১৬ নভেম্বর যুক্তরাষ্ট্র, কানাডা, তাইওয়ানের পাশাপাশি যুক্তরাজ্য ও আইরল্যান্ডেও মুক্তি পায়। এটি সমালোচকদের কাছে এবং বাণিজ্যিক উভয় ক্ষেত্রেই বিপুল সাফল্য লাভ করে। প্রাথমিকভাবে বিশ্বজুড়ে বক্স অফিসে $৯৭৪ মিলিয়ন আয় করে, এবং পরবর্তী পুনঃপ্রকাশের সাথে মোট আয় $১ বিলিয়ন অতিক্রম করে। ২০০১ সালের সর্বোচ্চ আয়কারী চলচ্চিত্র এবং সেই সময়ে দ্বিতীয় সর্বোচ্চ আয়কারী চলচ্চিত্রের মর্যাদা লাভ করেছিল। চলচ্চিত্রটি বহু পুরস্কারের জন্য মনোনীত হয়েছিল, যার মধ্যে সেরা মৌলিক সুর, সেরা শিল্প নির্দেশনা এবং সেরা পোশাক পরিকল্পনার জন্য একাডেমি পুরস্কার অন্তর্ভুক্ত। এরই ধারাবাহিকতায় আরো সাতটি চলচ্চিত্র নির্মাণ করা হয়। এরপরে ২০০২ সালে "হ্যারি পটার অ্যান্ড দ্য চেম্বার অফ সিক্রেটস" দিয়ে শুরু করে ২০১১ সালে "হ্যারি পটার অ্যান্ড দ্য ডেথলি হ্যালোস - পার্ট ২" দিয়ে এই সিরিজের সমাপ্তি টানা হয়। হগওয়ার্টস স্কুল অফ উইচক্র্যাফ্ট অ্যান্ড উইজার্ড্রির অধ্যাপক আলবাস ডাম্বলডোর ও মিনার্ভা ম্যাকগোনাগাল এবং মাঠরক্ষক রুবিয়াস হ্যাগ্রিড একটি অনাথ শিশু জাদুকর হ্যারি পটারকে তার একমাত্র জীবিত আত্মীয় অর্থাৎ মাগল (অ-জাদুকর) খালা পেটুনিয়া ও চাচা ভার্নন ডার্সলির কাছে পৌঁছে দেন। এর দশ বছর পর, হ্যারির একাদশ জন্মদিনের ঠিক আগে, পেঁচারা তার উদ্দেশ্যে লেখা চিঠি দিতে শুরু করে। যখন নিষ্ঠুর ডার্সলিরা হ্যারিকে চিঠি খুলতে না দিয়ে একটি দ্বীপের কুঁড়েঘরে পালিয়ে যায়, তখন হ্যাগ্রিড নিজেই হ্যারির হগওয়ার্টসে ভর্তির চিঠিটি নিয়ে হাজির হন। হ্যাগ্রিড আরও প্রকাশ করেন যে হ্যারির প্রয়াত পিতামাতা, জেমস এবং লিলি, লর্ড ভলডেমর্ট নামে এক কুখ্যাত কালো জাদুকরের হাতে মারা গিয়েছিলেন। ভলডেমর্ট হ্যারিকে মারতে যে অভিশাপ ব্যবহার করেছিলেন তা ব্যর্থ হয়, ভলডেমর্টের শরীর ধ্বংসপ্রাপ্ত হয় এবং হ্যারির কপালে বজ্রপাতের মতো একটি দাগ তৈরি হয়। এরপর হ্যাগ্রিড হ্যারিকে স্কুলের প্রয়োজনীয় জিনিস কেনার জন্য ডায়াগন এলি নিয়ে যান এবং তাকে একটি পোষা তুষার-সাদা পেঁচা উপহার দেন, যেটির নাম হ্যারি রাখেন 'হেডউইগ'। হ্যারি একটি জাদুদণ্ড কিনে যা অদ্ভুতভাবে ভলডেমর্টের নিজস্ব জাদুদণ্ডের সাথে যুক্ত ছিল। কিংস ক্রস স্টেশনে হ্যারি হগওয়ার্টস এক্সপ্রেস ট্রেনে ওঠে এবং যাত্রাপথে রন উইজলি এবং হারমায়োনি গ্রেঞ্জারের মতো সহপাঠীদের সাথে পরিচিত হয়। হগওয়ার্টসে পৌঁছে হ্যারি পরবর্তীতে তার প্রতিপক্ষ ড্রেকো ম্যালফয়ের সাথেও দেখা করে; ড্রেকো আসে সম্ভ্রান্ত জাদুকর বংশ থেকে, আর এই দু'জনের মধ্যে তখনই তীব্র শত্রুতা তৈরি হয়। শিক্ষার্থীরা গ্রেট হলে জড়ো হয় যেখানে 'সর্টিং হ্যাট' নতুন ছাত্রদের চারটি হাউজে ভাগ করে দেয়: গ্রিফিনডর, হাফলপাফ, র‍্যাভেনক্ল এবং স্লিদারিন। হ্যারি, রন এবং হারমায়োনিকে গ্রিফিনডরে স্থান দেওয়া হয়, আর ড্রেকোকে স্লিদারিনে দেওয়া হয়-এই হাউজ কালো জাদুকরদের জন্য কুখ্যাত। জাদুর চর্চা করতে করতে হ্যারি তার পিতামাতা এবং ভলডেমর্ট সম্পর্কে আরও জানতে পারে; এছাড়া সে দেখায় ঝাড়ুতে চড়ে ওড়ার জন্মগত প্রতিভা, যার ফলে বিগত শতবর্ষে কমবয়সী যেকোনো সিকার হিসেবে তাকে গ্রিফিনডর কুইডিচ টিমে নির্বাচিত করা হয়। গ্রিফিনডর কমনরুমে ফেরার সময়, সিঁড়ির পথ হঠাৎ পাল্টে যায়, যার ফলে হ্যারি, রন এবং হারমায়োনি ছাত্রদের জন্য নিষিদ্ধ তৃতীয় তলায় পৌঁছে যায়। সেখানে তারা 'ফ্লাফি' নামে একটি বিশাল তিন মাথাওয়ালা কুকুর দেখতে পায়। হ্যালোউইনের সময়, চার্মস ক্লাসে হারমায়োনি নিজেকে জাহির করার পর রন তাকে অপমান করে। মনঃক্ষুণ্ণ হয়ে, হারমায়োনি পুরো বিকেলটা মেয়েদের বাথরুমে কান্নাকাটি করে কাটিয়ে দেয়। সেই সন্ধ্যায়, একটি বিশাল ট্রল ঢুকে পড়লে হ্যারি ও রন হারমায়নিকে উদ্ধার করে। হারমায়োনি তাদের জন্য দোষ নিয়ে বন্ধুত্ব পুনরুদ্ধার হয়। এই তিন বন্ধু আবিষ্কার করে যে ফ্লাফি 'ফিলোসফার'স স্টোন' নামে যাদুকরি পাথরের প্রহরা দিচ্ছে, একটি রহস্যময় পাথর যা ধাতুকে সোনায় পরিণত করতে পারে এবং অমরত্বের অমৃত তৈরি করতে পারে। হ্যারি সন্দেহ করে যে স্লিদারিনের প্রধান পোশনস শিক্ষক সেভেরাস স্নেপ, ভলডেমর্টকে তার দেহ ফিরিয়ে দেওয়ার জন্য এই পাথরটি চায়। হ্যাগ্রিড ভুল করে বলে দেয় যে সঙ্গীত শুনলে ফ্লাফি ঘুমিয়ে পড়ে, তাই স্নেপের আগেই হ্যারি, রন এবং হারমায়োনি পাথর খুঁজে বের করতে চায়। ফ্লাফি ততক্ষণে ঘুমিয়ে আছে, কিন্তু তিন বন্ধু অন্যান্য বাধার সম্মুখীন হয়, যার মধ্যে 'ডেভিলস স্নেয়ার' নামক একটি মারাত্মক গাছ, উড়ন্ত চাবি ভরা একটি কক্ষ, এবং একটি দানবীয় দাবার খেলা যাতে রন আহত হয়। অবশেষে সব বাধা পেরিয়ে হ্যারি যখন শেষ প্রতিবন্ধকের সামনে উপস্থিত হয়, তখন দেখে যে ডিফেন্স এগেইন্সট দি ডার্ক আর্টস এর শিক্ষক কুইরিনাস কুইরেলই আসলে পরশপাথরটি চায়। স্নেইপ এর আগেই ব্যাপারটি বুঝে ফেলেছিল এবং সে গোপনে হ্যারিকে রক্ষা করে আসছিল। কুইরেল হঠাৎ তার পাগড়ি খুলে ফেলে, এবং প্রকাশিত হয় ভলডেমর্টের দুর্বল দেহটি –সে কুইরেলের মাথার পিছন দিকে আশ্রয় নিয়েছিল। ডাম্বলডোরের রক্ষাকবচের কারণে পরশপাথরটি হ্যারির হাতে চলে আসে। ভলডেমর্ট পাথরটির বিনিময়ে তার বাবা-মাকে ফিরিয়ে দেওয়ার প্রস্তাব রাখে, কিন্তু হ্যারি বুঝতে পারে এটা ভলডেমর্টের ফাঁদ এবং প্রস্তাবটি প্রত্যাখ্যান করে। কুইরেল তখন হ্যারিকে হত্যা করতে চেষ্টা করে। কিন্তু হ্যারি যখন কুইরেলের গায়ে হাত দেয়, সেটা কুইরেলকে ভীষণভাবে পোড়াতে থাকে, এবং কুইরেল ছাই হয়ে যায়। ভলডেমর্টের আত্মা সেই ছাইয়ের স্তূপ থেকে ভেসে ওঠে এবং হ্যারিকে অজ্ঞান করে দিয়ে তার শরীরের ভেতর দিয়ে পালিয়ে যায়। হ্যারি স্কুলের হাসপাতালে সুস্থ হয়ে ওঠে। ডাম্বলডোর তাকে জানায় যে, পরশপাথরটির অপব্যবহার রোধ করতে পাথরটি ধ্বংস করে দেওয়া হয়েছে। রন আর হারমায়োনিও যে নিরাপদ আছে সেটাও হ্যারিকে বলা হয়। ডাম্বলডোর এও প্রকাশ করেন যে কিভাবে হ্যারি কুইরেলকে পরাজিত করেছিল: হ্যারির প্রতি লিলি পটারের আত্মত্যাগের ভালোবাসা হ্যারিকে ভলডেমর্টের থেকে সুরক্ষিত করে রেখেছিল। স্কুল বছর শেষ হওয়ার ভোজসভায় হ্যারি, রন, আর হারমায়োনিকে তাদের বীরত্বের জন্য বাড়তি হাউস পয়েন্ট দেওয়া হয়, যার ফলে স্লিদারিনের সাথে গ্রিফিন্ডরের পয়েন্ট সমান হয়ে যায়। কিন্তু তারপর ডাম্বলডোর তাদের হাউসমেট নেভিল লংবটমকে‌, ত্রয়ীর বিরুদ্ধে দাঁড়ানোর সাহস দেখানোর জন্য দশ পয়েন্ট পুরস্কার হিসেবে দেন, এবং এই পয়েন্টের কারণেই গ্রিফিন্ডর হাউস কাপ জিতে নেয়। হ্যারি গ্রীষ্মের ছুটিতে ডার্সলিদের কাছে ফিরে যায়, কিন্তু এই ভেবে খুশি থাকে যে হগওয়ার্টসেই এখন তার আসল বাড়ি। মূল নিবন্ধঃ হ্যারি পটার চলচ্চিত্র সিরিজের কুশীলবদের তালিকা ছবিটি নির্মাণের আগে রাউলিং শর্ত দিয়েছিলেন যে, অভিনেতা অভিনেত্রীদেরকে ব্রিটিশ বা আইরিশ হতে হবে। সুসি ফিগিস কাস্টিং ডাইরেক্টর হিসেবে নিয়োগলাভ করেন। প্রধান তিন চরিত্র হ্যারি, রন ও হারমায়োনির জন্য উন্মুক্ত কাস্টিং প্রতিযোগিতার আয়োজন করা হয়, শুধুমাত্র ব্রিটিশ শিশুরাই এতে অংশ নিতে সক্ষম হয়। ২০০০ সালের ৮ আগস্ট ড্যানিয়েল র‌্যাডক্লিফ, রুপার্ট গ্রিন্ট ও এমা ওয়াটসনকে নির্বাচিত করা হয় যথাক্রমে হ্যারি, রন ও হারমায়োনির চরিত্রে অভিনয় করার জন্য। ড্যানিয়েল র‌্যাডক্লিফ অভিনয় করে হ্যারি পটার, ছবির প্রধান চরিত্রের ভূমিকায়। র‌্যাডক্লিফের পিতামাতা প্রথমে তাদের ছেলেকে ছবিতে অভিনয়ের অনুমতি না দিলেও ক্রিস কলম্বাসের অনুরোধে পরবর্তীতে তারা রাজী হন। রুপার্ট গ্রিন্ট অভিনয় করে রন উইজলি, হগওয়ার্টসে হ্যারির ঘনিষ্ঠ দুই বন্ধুর একজনের ভূমিকায়। সে আগে থেকেই পটার সিরিজের একজন ভক্ত ছিল। এমা ওয়াটসন অভিনয় করে হারমায়োনি গ্রেঞ্জার, হ্যারির অপর ঘনিষ্ঠ বন্ধুর চরিত্রে। ওয়াটসনের অক্সফোর্ডের শিক্ষক তার নাম অডিশনের জন্য কাস্টিং এজেন্টের কাছে পাঠায়। ওয়াটসনের অভিনয় দক্ষতা এবং প্রবল আত্মবিশ্বাসের জন্যই মূলত অন্য এক হাজার মেয়ের মধ্য থেকে তাকে নির্বাচন করা হয়। রোবি কলট্রেন অভিনয় করেন রুবিয়াস হ্যাগ্রিড, একজন অর্ধ-দানব ও হগওয়ার্টসের ভূমি ও চাবি রক্ষকের ভূমিকায়। টম ফেল্টন অভিনয় করে ড্রেকো ম্যালফয়, হ্যারির শত্রু স্লিদারিন হাউজের ছাত্রের ভূমিকায়। রিচার্ড গ্রিফিথস অভিনয় করেন ভার্নন ডার্সলি, হ্যারির মাগল আঙ্কেলের ভূমিকায়। রিচার্ড হ্যারিস অভিনয় করেন প্রফেসর অ্যালবাস ডাম্বলডোর, হগওয়ার্টসের হেডমাস্টার এবং জাদুবিশ্বের সর্বকালের সবচেয়ে বিখ্যাত ও শক্তিশালী জাদুকরের ভূমিকায়। ইয়ান হার্ট অভিনয় করেন প্রফেসর কুইরেল, হগওয়ার্টসের কালো জাদুর প্রতিরোধ বিষয়ের শিক্ষকের ভূমিকায়। জন হার্ট অভিনয় করেন মিস্টার অলিভান্ডার, জাদুদন্ড প্রস্তুতকারী প্রতিষ্ঠান "অলিভান্ডার্স" এর মালিকের ভূমিকায়। অ্যালান রিকম্যান অভিনয় করেন প্রফেসর সেভেরাস স্নেইপ, হগওয়ার্টসের পোশন বিষয়ের শিক্ষক ও স্লিদারিন হাউজের প্রধানের ভূমিকায়। ফায়োনা শ্য অভিনয় করেন পেতুনিয়া ডার্সলি, হ্যারির মাগল আন্টির ভূমিকায়। ম্যাগি স্মিথ অভিনয় করেন প্রফেসর মিনার্ভা ম্যাকগোনাগল, হগওয়ার্টসের ডেপুটি হেডমিস্ট্রেস, গ্রিফিন্ডর হাউজের প্রধান ও ট্রান্সফিগারেশন বিষয়ের শিক্ষিকার ভূমিকায়। জুলিয়া ওয়াল্টার্স অভিনয় করেন মলি উইজলি, রনের মায়ের চরিত্রে। "Harry Potter and the Philosopher's Stone"। Guardian Unlimited। ১৬ নভেম্বর ২০০১। সংগ্রহের তারিখ ২৬ মে ২০০৭।  Linder, Brian (৩০ মার্চ ২০০০)। "Chris Columbus Talks Potter"। IGN। ৬ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ৮ জুলাই ২০০৭।  Linder, Brian (৩০ মে ২০০০)। "Attention All Muggles!"। IGN। ৩১ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ৮ জুলাই ২০০৭।  Linder, Brian (১৪ জুন ২০০০)। "Harry Potter Casting Frenzy"। IGN। ২৫ এপ্রিল ২০০৯ তারিখে মূল থেকে আর্কাইভ করা। সংগ্রহের তারিখ ৮ জুলাই ২০০৭।  Lindner, Brian (১১ জুলাই ২০০০)। "Trouble Brewing with Potter Casting?"। IGN। ১২ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ৭ ফেব্রুয়ারি ২০১০।  "Daniel Radcliffe, Rupert Grint and Emma Watson Bring Harry, Ron and Hermione to Life for Warner Bros. Pictures Harry Potter and the Sorcerer's Stone"। Warner Bros.। ২১ আগস্ট ২০০০। ২০০৭-০৪-০৪ তারিখে মূল থেকে আর্কাইভ করা। সংগ্রহের তারিখ ২৬ মে ২০০৭।  Jensen, Jeff (১৪ সেপ্টেম্বর ২০০১)। "Inside Harry Potter — It May Be a Movie about a Tyro Wizard and His Magical Adventures, but Bringing Harry Potter to the Big Screen Took Real Muggle Might, No Hocus-Pocus about It"। Entertainment Weekly। ২৪ জানুয়ারি ২০০৮ তারিখে মূল থেকে আর্কাইভ করা। সংগ্রহের তারিখ ৭ ফেব্রুয়ারি ২০১০।  অজানা প্যারামিটার |coauthors= উপেক্ষা করা হয়েছে (|author= ব্যবহারের পরামর্শ দেয়া হচ্ছে) (সাহায্য) Koltnow, Barry (৮ জুলাই ২০০৭)। "One Enchanted Night at Theater, Radcliffe Became Harry Potter"। East Valley Tribune। ১১ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০০৭।  Sussman, Paul (২৩ আগস্ট ২০০০)। "British Child Actor "a Splendid Harry Potter""। CNN। সংগ্রহের তারিখ ৭ ফেব্রুয়ারি ২০১০।  "When Danny Met Harry"। The Times। ৩ নভেম্বর ২০০১।  "Season of the Witch"। Entertainment Weekly। ডিসেম্বর ১৪, ২০০১। ২০০১-১২-২০ তারিখে মূল থেকে আর্কাইভ করা। সংগ্রহের তারিখ ২০১০-০৭-১৮।  Kulkani, Dhananjay (২৩ জুন ২০০৪)। "Emma Watson, New Teenage Sensation!!"। Buzzle। ২৯ জুন ২০১২ তারিখে মূল থেকে আর্কাইভ করা। সংগ্রহের তারিখ ৩ আগস্ট ২০০৭।  "Author's Favorites Cast for Harry Potter"। Internet Movie Database। ১৪ আগস্ট ২০০০। ২৫ জানুয়ারি ২০০৫ তারিখে মূল থেকে আর্কাইভ করা। সংগ্রহের তারিখ ৯ জুলাই ২০০৭।  Young, C. (২৭ নভেম্বর ২০০১)। "Richard Harris: The Envelopes, Please"। People। ৩০ সেপ্টেম্বর ২০০৭ তারিখে মূল থেকে আর্কাইভ করা। সংগ্রহের তারিখ ৯ জুলাই ২০০৭।  Morris, Clint (৯ জুন ২০০৪)। "Interview:David Thewlis"। Movie Hole। ২০০৪-০৬-১২ তারিখে মূল থেকে আর্কাইভ করা। সংগ্রহের তারিখ ৪ অক্টোবর ২০০৮।  Adler, Shawn (7 December 2007)। "What Would "Potter" Have Been Like with Tim Roth as Snape?"। MTV। ৮ ডিসেম্বর ২০০৭ তারিখে মূল থেকে আর্কাইভ করা। সংগ্রহের তারিখ 20712-08।  এখানে তারিখের মান পরীক্ষা করুন: |সংগ্রহের-তারিখ= (সাহায্য) Linder, Brian (১৯ এপ্রিল ২০০০)। ""Rosie" in Harry Potter?"। IGN। ৩১ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ৮ জুলাই ২০০৭।  অফিসিয়াল ওয়েবসাইট ইন্টারনেট মুভি ডেটাবেজে হ্যারি পটার অ্যান্ড দ্য ফিলোসফার্স স্টোন (ইংরেজি) অলমুভিতে Harry Potter and the Philosopher's Stone (ইংরেজি) রটেন টম্যাটোসে Harry Potter and the Sorcerer's Stone (ইংরেজি) বক্স অফিস মোজোতে Harry Potter and the Sorcerer's Stone (ইংরেজি) মেটাক্রিটিকে Harry Potter and the Sorcerer's Stone (ইংরেজি)